دار الحكمه كانت مركز ثقافى كبير انشأه الحاكم بأمر الله فى القاهره فى مصر فى العصر الفاطمى سنة 1005. وبعد فتره تحولت الي مركز للدعايه الشيعيه فى مصر. اغلقت الدار سنة 1119 لكن فتحت مره اخرى سنة 1123 و استمرت في تأدية دورها الي سقوط الدوله الفاطميه سنة 1171 على ايد صلاح الدين الأيوبي. بعد الغزو العثمانى لمصر سنة 1517 نهب الأتراك العثمانليه كتب الدار و نقلوها على تركيا. بعد الحاكم بأمر الله مابنا دار الحكمه ادا الاشراف عليها لمشايخ الشيعه الكبار و كان منهم الحافظ عبد الغنى بن سعيد ، و ابو اسامه جناده بن محمد اللغوى ، و ابو الحسن على بن سليمان المقرى الأنطاكى ، و بقت دار الحكمه مكان بيتقابل فيه كبار الفقها و علما اللغه و الطب و المنجمين ، و بيزورها محبين العلم و الادب و الثقافه ، فكان فيه بيروحو الدار عشان يتعلمو و فيه كانو بيروحوها للقرايه حيث ان الدار كان فيها مكتبه ضخمه حط فيها الحاكم كتب كتيره نقلها من القصور. دار الحكمه كان فيها مكتبه ضخمه ( دار الكتب ) وصفها " ابن أبى طى " بانها من عجايب الدنيا و بيتقال ان فى كل الشرق الأوسط ماكانش فيه مكتبه اعظم من مكتبة قصر الخليفه اللى كان فيها 1200 نسخه من تاريخ الطبرى و 1600 الف كتاب فى فروع العلم و الادب و الطب و الفقه و النحو و التفسير و غيرها.